காலத்திற்கேற்றவாறு மாற்றங்களைப் புகுத்துவதோடு மக்கள் மத்தியில் இக்கலையைக் கொண்டு செல்ல உழைக்கும் இவரது முயற்சிகள் பாராட்டத்தக்கவை.​ சினிமா என்ற ஊடகம் எல்லாத் தரப்பு மக்களையும் ஈர்த்து விட்ட இக்காலச் சூழலில் கூத்துக்கலை போன்ற பண்டைய மகிழ்கலைகள் எதிர் நீச்சல் போட்டு சமாளிப்பதுதான் நிதர்சனம். அந்த வகையில் பல சிரமங்களுக்கிடையில் தான் இவ்வகை பள்ளிகள் தங்கள் முயற்சிகளைத் தொடர்கின்றன.